Per Oftedal

Per Oftedal (født 18. oktober 1919 i Stavanger, død 20. juni 1992) var en norsk genetiker og professor,Per Oftedal i Store Norske Leksikon. samt visesanger.

Efter examen artium i 1941 fra reallinjen ved Stavanger katedralskole, flyktet han til Sverige under den andre verdenskrig. I 1952 fikk han cand.real. innen zoologi, kjemi og fysikk. I 1959 fikk han doktorgrad på avhandlingen «Om de genetiske virkninger av radioaktivt fosfor innebygget i arvestoffet hos bananfluer». Han ble i 1962 sjef ved  Norsk Hydro-instituttet for kreftforskning ved Radiumhospitalet og satt til 1970, da han ble professor i generell genetikk ved Universitetet i Oslo.Per Oftedal i Hvem er Hvem, 1973.

Oftedal var medlem av den internasjonale strålevernkommisjon (ICRP) mellom 1971 og 1980. Videre var han med i Statens atomtilsyn og Giftnemnda for landbruket.

Han skrev og fremførte viser og var i 1940-årene med på å starte Visens venner og tok del i utgivelser de stod for.Per Oftedal hos rockipedia.no.
Familie
Han var av Oftedal (slekt), sønn av Lars Oftedal (1877–1932) og Alice Stephansen (1877–1938). Han var yngre bror av sosialminister Sven Oftedal (1905–48) og stortingsmann Christian S. Oftedal (1907–55). Hans søster Mathilde Oftedal Broch var gift med Theodor Broch.

Per giftet seg først med Berit Ween (1914–41, datter av Einar Sigurd Ween), dernest med skolepsykolog Dagny Galtung (1920–62, søster av Johan Galtung)Dødsfall i Aftenposten den 19. mai 1962. og til sist med psykolog Gudrun Ødegaard (1924–2008).Dødsannonse i Aftenposten den 7. januar 2008.

 Referanser 

Kategori:Genetikere
Kategori:Norske kreftforskere
Kategori:Professorer ved Universitetet i Oslo
Kategori:Norske medisinprofessorer
Kategori:Norske visesangere
Kategori:Personer fra Stavanger kommune